stanford-oval/wikipedia huggingface dataset:
עונת 1968/1969 בליגה א'
טבלת הליגה > בית הצפון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מכבי פתח תקווה | 30 | 22 | 7 | 1 | 63 | 13 | 50 | 51 | עלתה ליגה |
| 2 | הפועל חדרה | 30 | 16 | 9 | 5 | 54 | 26 | 28 | 41 |  |
| 3 | הפועל הרצליה | 30 | 14 | 11 | 5 | 46 | 23 | 23 | 39 |  |
| 4 | הפועל נחליאל | 30 | 13 | 7 | 10 | 66 | 50 | 15 | 33 |  |
| 5 | הפועל עכו | 30 | 12 | 9 | 9 | 43 | 34 | 9 | 33 |  |
| 6 | בית"ר נתניה | 30 | 12 | 9 | 9 | 43 | 34 | 9 | 33 |  |
| 7 | הפועל טבריה | 30 | 11 | 7 | 12 | 38 | 51 | 13- | 29 |  |
| 8 | הפועל נתניה | 30 | 9 | 9 | 12 | 39 | 49 | 10- | 27 |  |
| 9 | הפועל בני נצרת | 30 | 8 | 10 | 12 | 34 | 38 | 4- | 26 |  |
| 10 | מכבי הרצליה | 30 | 8 | 10 | 12 | 27 | 31 | 4- | 26 |  |
| 11 | הפועל קריית שמונה | 30 | 10 | 6 | 14 | 30 | 40 | 10- | 26 |  |
| 12 | מכבי חדרה | 30 | 9 | 8 | 13 | 31 | 62 | 31- | 26 |  |
| 13 | הפועל מחנה יהודה | 30 | 7 | 11 | 12 | 34 | 47 | 13- | 25 |  |
| 14 | הפועל קריית חיים | 30 | 8 | 8 | 14 | 38 | 49 | 11- | 24 |  |
| 15 | הפועל רעננה | 30 | 8 | 6 | 16 | 43 | 66 | 23- | 22 | ירדו ליגה |
| 16 | הפועל כפר בלום | 30 | 7 | 6 | 17 | 48 | 62 | 14- | 20 | ירדו ליגה |
טבלת הליגה > בית הדרום

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | בית"ר תל אביב | 30 | 22 | 5 | 3 | 64 | 21 | 43 | 49 | עלתה ליגה |
| 2 | מכבי רמת עמידר | 30 | 20 | 7 | 3 | 69 | 21 | 48 | 47 |  |
| 3 | הפועל מרמורק | 30 | 16 | 8 | 6 | 62 | 28 | 34 | 40 |  |
| 4 | הפועל חולון | 30 | 15 | 7 | 8 | 53 | 41 | 12 | 37 |  |
| 5 | הפועל ראשון לציון | 30 | 10 | 12 | 8 | 41 | 43 | 2- | 32 |  |
| 6 | הפועל לוד | 30 | 13 | 5 | 12 | 42 | 42 | 0 | 31 |  |
| 7 | הפועל באר יעקב | 30 | 12 | 7 | 11 | 45 | 49 | 4- | 31 |  |
| 8 | בית"ר רמלה | 30 | 12 | 7 | 11 | 42 | 46 | 4- | 31 |  |
| 9 | הפועל קריית אונו | 30 | 9 | 10 | 11 | 60 | 59 | 1 | 28 |  |
| 10 | סקציה נס ציונה | 30 | 9 | 8 | 13 | 58 | 53 | 5 | 26 |  |
| 11 | הפועל אשקלון | 30 | 9 | 7 | 14 | 48 | 55 | 7- | 25 |  |
| 12 | בית"ר לוד | 30 | 6 | 12 | 12 | 28 | 55 | 27- | 24 |  |
| 13 | בית"ר באר שבע | 30 | 7 | 8 | 15 | 32 | 45 | 13- | 22 |  |
| 14 | הפועל שדרות | 30 | 4 | 12 | 14 | 24 | 60 | 36- | 20 |  |
| 15 | הפועל יהוד | 30 | 5 | 9 | 16 | 31 | 54 | 23- | 19 | ירדו ליגה |
| 16 | מכבי חולון | 30 | 2 | 10 | 18 | 20 | 57 | 37- | 14 | ירדו ליגה |
עונת 1968/1969 בפוטבול ליג

| --- | --- |
 תקופת התחרות:  10 באוגוסט 1968 – 17 במאי 1969 (281 ימים)
 מספר משתתפות:  22
 הזוכה:  לידס יונייטד
 מספר משחקים:  462
 מספר שערים:  1213 (2.63 בממוצע למשחק)
 מלך השערים:  (27) ג'ימי גריבס (טוטנהאם הוטספר)
 → 1967/19681969/1970 ←
 
עונת 1968/1969 הייתה העונה ה-70 של הפוטבול ליג שהיא הייתה הליגה האנגלית הבכירה בכדורגל. העונה החלה ב-10 באוגוסט 1968 והסתיימה ב-17 במאי 1969. בעונה זו התחרויות התקיימו בליגה הבכירה, בליגת משנה,  בדיוויזיון השלישי ובדיוויזיון הרביעי.
הליגה הבכירה כללה 22 קבוצות.איפסוויץ' טאון וקווינס פארק ריינג'רס (בפעם הראשונה בתולדות המועדון) היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
לידס יונייטד זכתה באליפות בפעם הראשונה בתולדות המועדון.
בסוף העונה לליגת משנה ירדו לסטר סיטי וקווינס פארק ריינג'רס. במקומן לליגה הבכירה עלו דרבי קאונטי וקריסטל פאלאס (בפעם הראשונה בתולדות המועדון).
כדורגלנים מצטיינים

ג'ימי גריבס (טוטנהאם הוטספר כבש 27 שערים וזכה בתואר מלך השערים. זאת בפעם השישית בקריירה.
טוני בוק ממנצ'סטר סיטי ודייב מקאי מדרבי קאונטי זכו בפרס כדורגלן השנה של התאחדות עיתונאי הכדורגל האנגלית.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | יחס שערים | הפרש שערים | נקודות | הערות |
| 1 | לידס יונייטד | 42 | 27 | 13 | 2 | 66 | 26 | 2.538 | 40 | 67 | זכייה בליגה  העפלה לגביע האלופות |
| 2 | ליברפול | 42 | 25 | 11 | 6 | 63 | 24 | 2.625 | 39 | 61 | העפלה בגביע ערי הירידים |
| 3 | אברטון | 42 | 21 | 15 | 6 | 77 | 36 | 2.139 | 41 | 57 |  |
| 4 | ארסנל | 42 | 22 | 12 | 8 | 56 | 27 | 2.074 | 29 | 56 |  |
| 5 | צ'לסי | 42 | 20 | 10 | 12 | 73 | 53 | 1.377 | 20 | 50 | העפלה בגביע ערי הירידים |
| 6 | טוטנהאם הוטספר | 42 | 14 | 17 | 11 | 61 | 51 | 1.196 | 10 | 45 |  |
| 7 | סאות'המפטון | 42 | 16 | 13 | 13 | 57 | 48 | 1.188 | 9 | 45 |  |
| 8 | וסטהאם יונייטד | 42 | 13 | 18 | 11 | 66 | 50 | 1.320 | 16 | 44 |  |
| 9 | ניוקאסל יונייטד | 42 | 15 | 14 | 13 | 61 | 55 | 1.109 | 6 | 44 |  |
| 10 | וסט ברומיץ' אלביון | 42 | 16 | 11 | 15 | 64 | 67 | 0.955 | 3- | 43 |  |
| 11 | מנצ'סטר יונייטד | 42 | 15 | 12 | 15 | 57 | 53 | 1.075 | 4 | 42 |  |
| 12 | איפסוויץ' טאון | 42 | 15 | 11 | 16 | 59 | 60 | 0.983 | 1- | 41 |  |
| 13 | מנצ'סטר סיטי | 42 | 15 | 10 | 17 | 64 | 55 | 1.164 | 9 | 40 | העפלה לגביע אירופה למחזיקות גביע |
| 14 | ברנלי | 42 | 15 | 9 | 18 | 55 | 82 | 0.671 | 27- | 39 |  |
| 15 | שפילד וונסדי | 42 | 10 | 16 | 16 | 41 | 54 | 0.759 | 13- | 36 |  |
| 16 | וולברהמפטון וונדררס | 42 | 10 | 15 | 17 | 41 | 58 | 0.707 | 17- | 35 |  |
| 17 | סנדרלנד | 42 | 11 | 12 | 19 | 43 | 67 | 0.642 | 24- | 34 |  |
| 18 | נוטינגהאם פורסט | 42 | 10 | 13 | 19 | 45 | 57 | 0.789 | 12- | 33 |  |
| 19 | סטוק סיטי | 42 | 9 | 15 | 18 | 40 | 63 | 0.635 | 23- | 33 |  |
| 20 | קובנטרי סיטי | 42 | 10 | 11 | 21 | 46 | 64 | 0.719 | 18- | 31 |  |
| 21 | לסטר סיטי | 42 | 9 | 12 | 21 | 39 | 68 | 0.574 | 29- | 30 | ירדה ליגה |
| 22 | קווינס פארק ריינג'רס | 42 | 4 | 10 | 28 | 39 | 95 | 0.411 | 56- | 18 | ירדה ליגה |
סטארופרמן

| --- | --- |

 סוג:  סימן מסחר 
 יצרן:  סטארופרמן 
 מועד הכנה ראשוני:  1869 
 
לוגו בירה סטארופרמן
משאית סטארופרמן
מבשלת סטארופרמן, בכתובת Nádražní 84, פראג
מבשלת סְטַארוֹפְּרַמֶן (בצ'כית: Pivovary Staropramen sro) ברובע סמיכוב (Smíchov) של פראג היא מבשלת הבירה השנייה בגודלה בצ'כיה. היא נוסדה בשנת 1869 ושם המותג Staropramen, שפירושו המילולי "מעיין ישן", נרשם בשנת 1911. היא בבעלות מולסון קורס (אנ') ומוצריה מיוצאים ל-37 מדינות, בעיקר לאירופה ולצפון אמריקה.
היסטוריה

ההיסטוריה של מבשלת סטארופרמן מתחילה בשנת 1869 כאשר הוצעו למכירה מניות עבור "מבשלת בירה משותפת בסמיכוב". בניין המבשלה הושלם והבירה נרקחה לראשונה ב-1871. מבשלת אוסטראבר נפתחה בשנת 1898 ואחריה שנה לאחר מכן מבשלת בראניק. שתי מבשלות הבירה הללו התמזגו מאוחר יותר עם סטארופרמן.
בשל תחרות ממבשלות בירה אחרות בפראג, שם המותג סטארופרמן, המתורגם כאמור כ"מעיין ישן" (מקור מים), נרשם ב-1911. לאחר מלחמת העולם הראשונה, כל שלוש המבשלות ראו תקופת צמיחה מתמשכת, ובשנות ה-30 של המאה ה-20 הייתה סטארופרמן המבשלה הגדולה ביותר בצ'כוסלובקיה. תחת השלטון הקומוניסטי לאחר מלחמת העולם השנייה, הולאמו כל מבשלות הבירה הצ'כוסלובקיות, כולל סטארופרמן. לאחר שהקומוניזם הסתיים ב-1989, המבשלה, יחד עם מבשלות הבירה בראניק (Braník) ומיישטאן (Měšťan), הפכו ב-1992 לחלק מקבוצת "מבשלות הבירה של פראג" (Pražské Pivovary), שעד 1996 עברה לשליטתה של חברת באס ((אנ')). באס הביאה את אוסטראבר לקבוצה ב-1997, ואז ב-2000 מכרה את פעילות הבירה שלה. סטארופרמן ראתה צמיחה מתמדת והיא כיום יצרנית הבירה השנייה בגודלה בצ'כיה עם נתח של 15.3% מהשוק המקומי.
באמצע אוקטובר 2009, קרן ההשקעות הפרטיות CVC Capital Partners קנתה את כל אחזקותיו של אנהאוזר-בוש אינבוו במרכז אירופה (כולל סטארופרמן) תמורת 2.23 מיליארד אירו. באפריל 2012 רכשה מולסון קורס את StarBev. במאי 2023, הוכרז שהשחקן האנגלי אורלנדו בלום הוא שגריר המותג החדש של בירה סטארופרמן.
מוצרים

Staropramen Smíchov - בירה מהחבית חיוורת עם 4.0% כוהל בנפח (ABV) (בצ'כית : 10° או Výčepní).
Staropramen Jedenáctka - לאגר חיוור, מכיל 4.7% ABV (בצ'כית: 11° או Ležák ).
Staropramen Ležák (Premium) - לאגר חיוור וספינת הדגל של המותג, מכיל 5.0% ABV (בצ'כית: 12° או Ležák ).
Staropramen Černý – בירה כהה עם 4.4% ABV (בצ'כית: Tmavé).
Staropramen Nefiltr Pšeničný – לאגר חיוור חיטה לא מסוננת עם 5.0% ABV (בצ'כית: Nefiltrované).
Staropramen Nealko – בירה דלת אלכוהול עם מקסימום. 0.5% ABV (בצ'כית: Nealkoholické).
Staropramen Extra Chmelená - לאגר חיוור מר במיוחד, מכיל 5.2% ABV.
Staropramen Déčko - בירה חיוורת עם תכולת סוכר מופחתת (דיאה), ו-4.0% ABV.
Staropramen Granát - לאגר חצי כהה עם 4.8% ABV.
החברה גם מייצרת בירות תחת המותגים Ostravar, Braník ו־Velvet. בירות סטארופרמן מיוצרות גם ברישיון במספר מדינות אירופיות אחרות, כולל סרביה (מבשלת Apatin), קרואטיה (מבשלת זאגרב), רומניה (Bergenbier) וגאורגיה (JSC Lomisi).
ראו גם

הבירה בצ'כיה
הערות שוליים

↑  "MAPA: Komu patří pivovary v Česku? Čtyři piva z deseti jsou z Prazdroje". iDNES.cz. 14 באוקטובר 2015. {{cite news}}:  (עזרה)
↑  "Pivovary Staropramen: First batches and rapid growth". pivovary-staropramen.cz. אורכב מ-המקור ב-2008-08-28. נבדק ב-2008-05-14.
↑  "Pivovary Staropramen: Staropramen". pivovary-staropramen.cz. אורכב מ-המקור ב-2008-10-18. נבדק ב-2008-05-14.
↑  
"Breweries of the Czech Republic: beer styles and their history". www.xs4all.nl. נבדק ב-2008-05-14.
↑  "Pivovary Staropramen: The present". pivovary-staropramen.cz. אורכב מ-המקור ב-2008-08-28. נבדק ב-2008-05-14.
↑  Apatinska pivara prodata CVC-u, B92, October 15, 2009
↑  Molson Coors to buy Staropramen maker StarBev for $3.5bn
↑  Johnston, Raymond (2023-05-10). "Orlando Bloom named brand ambassador for Prague's Staropramen beer". Expats.cz. נבדק ב-2023-05-10.
סטארופרמן פרימיום
סרט התבגרות

סרט התבגרות הוא ז'אנר אשר עלילתו מתמקדת בצמיחתו הפסיכולוגית והמוסרית של הגיבור, מילדות ועד בגרות.
בדרך כלל, הסרטים יתמקדו בגיל ההתבגרות והמעבר אל הבגרות של הדמות הראשית – נער בשנות העשרה לחייו, המתמודד עם תמות של פיתוח זהות מינית, התפתחות אישית, שינוי אישיותי, פילוסופיה אישית והשקפות עולם פוליטיות.
חלק מסרטי ההתבגרות דומים בסגנונם לסרט נעורים, אך ההבדל העיקרי שהעיסוק המרכזי בהם הוא המאבק הדרמטי של הדמות הראשית בקושי של עולם המבוגרים.
הפופולריות של סרטים מז'אנר זה עלתה בצורה משמעותית במהלך תקופת ה"בייבי בום" שלאחר מלחמת העולם השנייה, במקביל לשחיקתו של קוד הייז, אשר ביטולו הסופי בשנת 1968 איפשר לז'אנר להתפתח ולחקור תחומים חדשים, שהיו אסורים קודם לכן. סרטים כמו "הבוגר" ו"תפוז מכני" הם דוגמאות בולטות לכך.
סרטים בולטים בז'אנר

1953 – הבטלנים
1955 – מרד הנעורים
1959 – 400 המלקות
1967 – הבוגר
1969 – קאובוי של חצות
1971 – תפוז מכני
1971 – הקיץ של 42'
1971 – הצגת הקולנוע האחרונה
1985 – מועדון ארוחת הבוקר
1986 – אני והחבר'ה
1989 – סינמה פרדיסו
1994 – מלך האריות
2001 – ואת אמא שלך גם
2001 – העולם שבפנים
2002 – ספיידרמן
2005 – קרייזי
2007 – עד קצה העולם
2007 – ג'ונו
2012 – כמה טוב להיות פרח קיר
2014 – התבגרות
2016 – אור ירח
2017 – ליידי בירד
2018 – כיתה ח'
סרטים ישראלים בולטים בז'אנר

1982 – נועה בת 17
1985 – קוקו בן 19
1987 – בלוז לחופש הגדול
1996 – קלרה הקדושה
2015 – ברש
2018 – פרא אציל
2018 – הנשף
ראו גם

סרט מסע
רומן חניכה
סרט נעורים
הערות שוליים

↑  Yagoda, Ben. "Hollywood Cleans Up Its Act". AmericanHeritage.com. אורכב מ-המקור ב-2010-07-21. נבדק ב-2011-05-25.
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
סיירוס ואנס

סיירוס רוברטס ואנס (באנגלית: Cyrus Roberts Vance;‏ 27 במרץ 1917 - 12 בינואר 2002) היה מזכיר המדינה של ארצות הברית בימי הנשיא ג'ימי קרטר מ-1977 עד 1980. היה משתתף חשוב במשא ומתן שהוליך להסכמי קמפ דייוויד.
ואנס נולד במערב וירג'יניה וגדל באזור ניו יורק. אביו עבד כסוכן ביטוח עד לפטירתו הפתאומית ב-1922. הוא עבר עם אימו לשווייץ לשנה. אחר כך פטרונו ואביו המאמץ היה קרובו ג'ון ויליאם דייוויס, שגריר ארצות הברית בממלכה המאוחדת ומועמד לנשיאות בבחירות 1924. ב-1939 הוא קיבל תואר ראשון מאוניברסיטת ייל. הוא המשיך ללימודי משפטים בייל, ולאחר סיום לימודיו התגייס לחיל הים האמריקני. הוא שירת כקצין תותחנות על משחתת ונלחם בזירת האוקיינוס השקט. ב-1946 הצטרף למשרד עורכי דין בניו יורק.
ב-1957 שכנע אותו הסנאטור לינדון ג'ונסון (לימים נשיא ארצות הברית) להצטרף לסגל ועדת הכוחות המזוינים של הסנאט ולסייע בניסוח החוק שיצר את נאס"א. עם בחירתו של הנשיא ג'ון קנדי הוא מונה ליועץ המשפטי של משרד ההגנה על ידי מזכיר ההגנה רוברט מקנמארה. לאחר מכן כיהן כמזכיר הצבא של ארצות הברית בימי הנשיא ג'ון קנדי ואחר כך היה סגן מזכיר ההגנה של ארצות הברית בימי לינדון ג'ונסון. ב-1969 קיבל ואנס את מדליית החירות הנשיאותית.
עם בחירתו של ג'ימי קרטר מונה למזכיר המדינה. במסגרת זו ניהל את המשא ומתן עם פנמה אודות השלטון באזור התעלה ונחתמו הסכמי קרטר-טוריחוס להעברת השליטה לידי פנמה. הוא השתתף בשיחות קמפ דייוויד בין ישראל למצרים שהובילו להסכמי קמפ דייוויד ולאחר מכן להסכם השלום בין ישראל למצרים (מנחם בגין ואנואר סאדאת קיבלו על כך פרס נובל לשלום). ביחס לברית המועצות הוא נחשב ליוני יחסית ליועץ לביטחון לאומי זביגנייב בז'ז'ינסקי. הוא השתתף בעיצוב הסכמי סאל"ט-2 עם ברית המועצות להגבלת נשק. גם בענייני איראן והיחס למהפכה האיראנית היו חילוקי דעות בינו לבז'ז'ינסקי: כשהחלו ההפגנות ב-1978 ואנס יעץ לשליט המדינה מוחמד רזא שאה פהלווי לנהל משא ומתן ולערוך רפורמות בעוד בז'ז'ינסקי תמך בדיכוי ביד קשה. ואנס התפטר לאחר הפעולה הכושלת לשחרור בני הערובה האמריקנים באיראן לה התנגד (ואפילו מודר מההחלטה לצאת לפעולה).
בשנת 1986, קיבל תואר דוקטור לשם כבוד מטעם אוניברסיטת חיפה.
סיירוס ואנס מת לאחר מחלת אלצהיימר ממושכת ונקבר בבית הקברות הלאומי ארלינגטון.
בנו, סיירוס ואנס הבן, מכהן מאז 2010 כפרקליט מחוז ניו יורק.
ראשית חייו

סיירוס ואנס נולד בקלארקסבורג, וירג'יניה המערבית. הוריו היו ג'ון קארל ואנס השני ורעייתו אימי רוברטס ואנס. היה לו אח גדול בשם ג'ון קארל ואנס השלישי. לאחר לידתו של סיירוס ואנס, העתיקה המשפחה את מקום מגוריה לברונקסוויל שבמדינת ניו יורק, כך שאבי המשפחה יכול היה לנסוע ולעבוד במנהטן, שם הוא היה סוכן ביטוח. אביו של ואנס היה גם בעל קרקעות ועבד בממשלה במהלך מלחמת העולם הראשונה. ב-1922 הוא נפטר בפתאומיות מדלקת ריאות. אם המשפחה, אימי רוברטס ואנס, הייתה בת למשפחה מבוססת מפילדלפיה והייתה פעילה בחיים הציבוריים. לאחר מות בעלה, היא עברה עם משפחתה לשווייץ למשך שנה, שם למדו ואנס ואחיו צרפתית במכון סיליג שבווה.
דודנו של ואנס שהיה מבוגר ממנו בהרבה (ובחוג המשפחה הוא כונה "דוד"), ג'ון ויליאם דייוויס, שהיה שגריר ארצות הברית בממלכה המאוחדת ומועמד לנשיאות בבחירות של 1924, אימץ אותו והיה לפטרונו.
ב-1935 סיים ואנס את לימודיו בבית הספר התיכון שבקנט, קונטיקט וב-1939 הוא סיים לימודי תואר ראשון בקולג' של אוניברסיטת ייל, שם הוא היה חבר באגודה הסודית "המגילה והמפתח" (Scroll and Key). הוא גם זכה בשלושה פרסים על פעילותו בקבוצת ההוקי קרח של ייל. ב-1942 הוא סיים את לימודיו בבית הספר למשפטים של ייל. חבריו לספסל הלימודים באותה תקופה היו בין השאר סרג'נט שרייבר, ויליאם סקרנטון, סטנלי רוג'רס ריזור וויליאם בנדי, עם כולם הוא יעבוד במהלך הקריירה שלו.
במלחמת העולם השנייה התגייס ואנס לצי ארצות הברית כקצין תותחנות במשחתת "הייל" (USS Hale) ושירת עד 1946. הוא השתתף בקרב טאראווה, בקרב על סאיפאן, בקרב על גואם, במערכה בבוגנוויל ובמערכה בפיליפינים. לאחר המלחמה הוא עבד עבור חברת האריזות "מיד" במשך שנה, ולאחר מכן הצטרף למשרד עורכי הדין "סימפסון, תאצ'ר וברטלט" בניו יורק.
ב-15 בפברואר 1947, בגיל 29, נשא ואנס לאישה את גרייס אלסי "גיי" סלואן. היא הייתה בוגרת קולג' ברין מאר ובתו של יושב ראש מועצת המנהלים של חברת הרהיטים W. & J. Sloane מניו יורק. לזוג נולדו חמישה ילדים: אלסי ניקול, אמי סלואן, גרייס רוברטס, קמילה, וסיירוס הבן, שמאז 2010 מכהן כפרקליט מחוז ניו יורק.
ראשית הקריירה הפוליטית

ב-1957 ביקש הסנאטור לינדון ג'ונסון מוואנס לעזוב את עבודתו כדי לעבוד עבור ועדת הכוחות המזוינים של הסנאט, שם הוא סייע לנסח את חוק האווירונאוטיקה והחלל הלאומי שהוביל להקמתה של נאס"א.
ב-1961 גייס מזכיר ההגנה רוברט מקנמארה את ואנס לתפקיד היועץ המשפטי הראשי של מחלקת ההגנה. לאחר מכן מינה אותו הנשיא קנדי כמזכיר הצבא. בתפקיד זה הוא כיהן בתקופה בה נשלחו יחידות צבא לצפון מיסיסיפי ב-1962 כדי להגן על ג'יימס מרדית' ולהבטיח שהאינטגרציה הבין-גזעית על פי צו בית המשפט תקוים באוניברסיטת מיסיסיפי.
ב-1964 מונה ואנס כסגן מזכיר ההגנה, וג'ונסון, שהיה אז הנשיא, שלח אותו לאזור תעלת פנמה לאחר מהומות הסטודנטים שאירעו שם. לאחר המהומות בדטרויט ב-1967 שלח הנשיא ג'ונסון את ואנס למישיגן. בהמשך הוא ניסה להשעות את הסכסוך הקפריסאי. ב-1968 הוא נשלח על ידי הנשיא ג'ונסון לקוריאה הדרומית כדי לטפל בפרשת פואבלו.
בשלבים הראשונים של מלחמת וייטנאם הביע ואנס את תמיכתו בה, אך בסוף שנות ה-60 הוא שינה את השקפתו והתפטר מתפקידו, תוך שהוא מייעץ לנשיא לסגת מדרום וייטנאם. ואנס שימש כסגנו של אברל הארימן במהלך הדיונים על הסכם פריז, שנקלעו למבוי סתום בשל מעורבותו של המועמד לנשיאות ריצ'רד ניקסון. ואנס כינה את שיחות השלום שכשלו "אחת הטרגדיות הגדולות ביותר בהיסטוריה" ב-1969 הוענקה לו מדליית החירות הנשיאותית.
במאי 1970 מונה ואנס כחבר בוועדת קנאפ, שהוקמה על ידי ראש עיריית ניו יורק, ג'ון לינדזי כדי לחקור את השחיתות השיטתית במשטרת העיר ניו יורק. ועדת קנאפ קיימה דיונים שהועברו בשידור טלוויזיוני וב-1972 הגישה את הדוח הסופי שלה. עבודת הוועדה הובילה להעמדתם לדין של כמה קציני משטרה באשמת שחיתות, ובשיאה הובילה לרפורמות, אם כי קצרות טווח, בעבודת המשטרה, כולל מינוי תובע מיוחד זמני לחקירה ולהעמדה לדין של קציני המשטרה, תובעי המחוז, ושופטים. בין השנים 1974–1976 שימש ואנס כנשיא לשכת עורכי הדין של ניו יורק.
קריירה מאוחרת

לאחר התפטרותו שב ואנס לעסוק בעריכת דין במשרד "סימפסון, תאצ'ר וברטלט", אך במהלך שנות ה-80 וה-90 הוא נקרא מספר פעמים אל השירות הציבורי. הוא השתתף במשלחות דיפלומטיות לבוסניה, קרואטיה ודרום אפריקה. ואנס סייע במשא ומן בנוגע לאזור נגורנו קרבאך.
ב-1991 הוא מונה על ידי המזכיר הכללי של האומות המאוחדות כשליח מיוחד לקרואטיה והציע את התוכנית הקרויה על שמו לפתרון הסכסוך במדינה. רשויות קרואטיה וסרביה הסכימו להצעתו, אך מנהיגי "האזור האוטונומי של קריינה" דחו אותה, אף על פי שהיא הציעה לסרבים מידה רחבה של שלטון עצמי, אך לא עצמאות מוחלטת. הוא המשיך את פועלו ב"קבוצת Z-4". התוכנית שהם התוו לא יצאה לפועל כאשר הכוחות הקרואטיים השתלטו מחדש על אזור קריינה ב-1995.
בינואר 1993, כשליח מיוחד של האו"ם לבוסניה, החלו ואנס והלורד דייוויד אוון, נציג האיחוד האירופי, לשאת ולתת על תוכנית שלום לסיום מלחמת בוסניה. התוכנית נדחתה וואנס הגיש את התפטרותו למזכיר הכללי של האו"ם. הוא הוחלף בשר החוץ של נורווגיה, תורוואלד סטולסנברג.
שנותיו האחרונות

ב-1993 הוענק לואנס פרס סילוונוס תייאר מטעם האקדמיה הצבאית של ארצות הברית.
ב-1995 הוא מונה שוב כשליח מיוחד של המזכיר הכללי של האו"ם וחתם כעד על הסכם הביניים במשא ומתן בין רפובליקת מקדוניה לבין יוון. הוא גם היה חבר בוועד השלישייה.
ואנס גם שימש כחבר הדירקטוריון של IBM, פאן אמריקן וורלד איירווייז, Manufacturers Hanover Corporation,‏ U.S. Steel והניו יורק טיימס, וכחבר בחבר הנאמנים של אוניברסיטת ייל, כיושב ראש מועצת המנהלים של קרן רוקפלר, וכסגן יושב ראש המועצה ליחסי חוץ.
סיירוס ואנס נפטר מדלקת ריאות וסיבוכים שלה בגיל 84 ב-12 בינואר 2002 בבית החולים מאונט סיני שבניו יורק לאחר שבמשך שנים סבל ממחלת אלצהיימר. הלווייתו נערכה בכנסיית המנוחה השמיימית שבמנהטן. הוא נטמן בבית הקברות הלאומי ארלינגטון שבווירג'יניה. רעייתו גרייס נפטרה בניו יורק ב-22 במרץ 2008 בגיל 89.
הערות שוליים

↑  מקבלי התואר דוקטור כבוד מאוניברסיטת חיפה, אוניברסיטת חיפה
↑  "Birth Record Detail: Cyrus Roberts Vance". West Virginia Vital Research Records. West Virginia Division of Culture and History.
↑  "Birth Record Detail: John Carl III Vance". West Virginia Vital Research Records. West Virginia Division of Culture and History.
↑  Mihalkanin, Edward S. (2004). American Statesmen: Secretaries of State from John Jay to Colin Powell. Westport, Connecticut: Greenwood Publishing Group, p. 512.
↑  Harbaugh, William Henry (1973). Lawyer's Lawyer: The Life of John W. Davis. New York City: Oxford University Press, pp. 389–390.
↑  Bell, William Gardner (1992). ""Cyrus Roberts Vance"". Secretaries of War and Secretaries of the Army: Portraits and Biographical Sketches. United States Army Center of Military History. Archived from the original on December 14, 2007.
↑  "Cyrus R. Vance", ChrisWallisBlog.Wordpress.com
↑  "Vance, Grace Sloane". The New York Times (Paid Notice: Deaths). March 26, 2008.
| --- | --- |
בקרת זהויות :  NLI: 987007349356205171  BIBSYS: 90091133  BNE: XX5756739  BnF: cb12388132f (data)  CiNii: DA05801812  GND: 118803832  ISNI: 0000 0001 0936 1855  LCCN: n85118870  LNB: 000036487  NARA: 10570069  NDL: 01182602  NLA: 36526543  NSK: 000102182  NTA: 069576289  RERO: 02-A003931423  SNAC: w60p1g6k  SUDOC: 029465869  Trove: 1273399  VIAF: 112010009   WorldCat (עם VIAF): 112010009 
ואנס עם נשיא ארצות הברית ג'ימי קרטר, 1977
ואנס עם נשיא מצרים אנואר סאדאת, 1978
ואנס עם ראש ממשלת ישראל מנחם בגין בעת ביקורו בבסיס אנדרוז בארצות הברית, 1978
ואנס עם שר החוץ הסובייטי, אנדריי גרומיקו בבית הלבן, 1978
עונת 1968/1969 בליגת המשנה ההולנדית

| --- | --- |
 מספר משתתפות:  18
 הזוכה:  הארלם, סחידאם
 מספר משחקים:  306
 מספר שערים:  800 (2.61 בממוצע למשחק)
 → עונת 1967/1968עונת 1969/1970 ←
 
עונת 1968/1969 בליגת המשנה ההולנדית הייתה העונה ה-13 של ליגת המשנה ההולנדית, שהיא הליגה ההולנדית השנייה.
בסיום עונה זו, הארלם וסחידאם העפילו לליגה הראשונה, וחנינגן, מועדון הכדורגל איינדהובן וR.B.C רוסנדאל נשרו לליגה השלישית.
מבנה

על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, 15 ששיחקו בעונה הקודמת בליגה, אליהן הצטרפו העולות מהליגה השלישית וחנינגן, פיינדאם והלמונד ספורט. ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצות במקומות 1 ו-2 העפילו לליגה הראשונה, והקבוצות במקומות 17 ו-18 נשרו לליגה השלישית, הקבוצות במקומות 15 ו-16 התמודדו בפלייאוף ירידה בעקבות שוויון נק'.
בעונה זו לא הצטרפו קבוצות מליגת העל עקב הרחבתה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | סחידאם  | 34 | 21 | 5 | 8 | 71 | 44 | 27 | 47 | העפלה לליגת העל |
| 2. | הארלם  | 34 | 19 | 8 | 7 | 51 | 30 | 21 | 46 | העפלה לליגת העל |
| 3. | ויטסה ארנהם  | 34 | 16 | 10 | 8 | 57 | 43 | 14 | 42 |  |
| 4. | קמבור  | 34 | 17 | 7 | 10 | 50 | 40 | 10 | 41 |  |
| 5. | בלו וויט אמסטרדם  | 34 | 15 | 7 | 12 | 51 | 39 | 12 | 37 |  |
| 6. | הלמונד ספורט  | 34 | 12 | 13 | 9 | 42 | 34 | 8 | 37 |  |
| 7. | פיינדאם  | 34 | 15 | 7 | 12 | 54 | 55 | 1- | 37 |  |
| 8. | די אף סי  | 34 | 14 | 7 | 13 | 41 | 33 | 8 | 35 |  |
| 9. | דן בוס  | 34 | 13 | 9 | 12 | 44 | 39 | 5 | 35 |  |
| 10. | הראקלס אלמלו  | 34 | 11 | 11 | 12 | 38 | 43 | 5- | 33 |  |
| 11. | ראסינג הימשטאד  | 34 | 11 | 11 | 12 | 43 | 50 | 7- | 33 |  |
| 12. | אלינקוויק  | 34 | 10 | 11 | 13 | 47 | 49 | 2- | 31 |  |
| 13. | הולנדיה ויקטוריה  | 34 | 10 | 11 | 13 | 34 | 40 | 6- | 31 |  |
| 14. | וילם II  | 34 | 13 | 5 | 16 | 33 | 44 | 11- | 31 |  |
| 15. | מועדון הכדורגל איינדהובן  | 34 | 10 | 10 | 14 | 49 | 54 | 5- | 30 | פלייאוף הירידה |
| 16. | וולוויקרס  | 34 | 9 | 12 | 13 | 41 | 47 | 6- | 30 | פלייאוף הירידה |
| 17. | וחנינגן  | 34 | 9 | 6 | 19 | 34 | 52 | 18- | 24 | ירידה לליגה השלישית |
| 18. | R.B.C רוסנדאל  | 34 | 4 | 4 | 26 | 20 | 64 | 44- | 12 | ירידה לליגה השלישית |
טבלת הליגה > פלייאוף הירידה

| קבוצה 1 | תוצאה | קבוצה 2 |
| --- | --- | --- |
| וולוויקרס | 1–0 | מועדון הכדורגל איינדהובן |
| עונות בליגת המשנה ההולנדית |
| --- | --- | --- |
| ליגת המשנה ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 |  |
עונת 1968/1969 בלה ליגה

| --- | --- |

 תקופת התחרות:  14 בספטמבר 1968 – 20 באפריל 1969 (219 ימים)
 מספר משתתפות:  16
 הזוכה:  ריאל מדריד
 מספר משחקים:  240
 מספר שערים:  561 (2.34 בממוצע למשחק)
 מלך השערים:  ספרד (1945–1977) חוסה גארטה   ספרד (1945–1977) אמנסיו אמארו   (14 שערים כל אחד)
 → 1967/19681969/1970 ←
עונת 1968/1969 הייתה העונה ה-38 של לה ליגה שהיא הליגה הספרדית הבכירה בכדורגל. העונה החלה ב-14 בספטמבר 1968 והסתיימה ב-20 באפריל 1969.
הליגה כללה 16 קבוצות. קבוצות שזכו במקום 14–16 יעברו בסוף העונה לליגת משנה במקום שלוש קבוצות מליגת משנה.
מליגת המשנה עלו גרנדה ודפורטיבו לה קורוניה.
ריאל מדריד זכתה בתואר וזאת בפעם ה-14 בתולדות המועדון והפעם השלישית ברציפות.
אספניול, מאלגה וקורדובה ירדו לליגת משנה בסוף העונה.
כדורגלנים מצטיינים

"פרס פיצ'צ'י" למלך השערים של העונה הוענק לחוסה גארטה מאתלטיקו מדריד ולאמנסיו אמארו מריאל מדריד. בהתאם לנתונים הרשמיים של ה-LFP הם כבשו 14 שערים כ"א. אמנסיו אמארו עשה זאת ב-29 משחקים וחוסה גרטה ב-30 משחקים.
"פרס זאמורה" לשוער הטוב ביותר הוענק לסלבדור סדורני מברצלונה שספג 18 שערים ב-30 משחקים.